  Анжелика Тихонова корреспондент 10-тӥ толшорысен Ижкарын нылпи ваёно но нонтӥсь нылкышноослы коронавируслэсь прививка пуктыны нимысьтыз пунктъёс ужалозы. Со сярысь мерлыко вотэсъёсын меӵак эфирын Удмуртилэн тӧроез Александр Бречалов ивортӥз. Умой луонлыкъёс кылдытон понна ми вакцинацилы нимысьтыз пунктъёс усьтон сярысь пумкылъян кутӥм. Нылпи вайыны дасяськись котькуд нылкышно, нокыӵе пумит луись тодметъёсыз ӧвӧл ке, 22-тӥ арня бере прививка пуктыны быгатоз. Сыӵеос туннэ нуналлы 3 сюрс 675 адями Александр Бречалов, Удмуртилэн тӧроезСыӵе пункт Октябрьлы 50 ар нимо карлудысь 21-тӥ юртысь Мер тазалыкъя центрын луоз. Со ужан нуналъёсы 8 часысен 19 часозь, шутэтскон нуналъёсы 10 часысен 16 часозь ужалоз. Вакцинаци азьын акушер-гинекологлэн визь-кенешезлы кулэяськись нылкышноослы 1 номеро элькун эмъюртысь перинатальной центрын (Воткинской шоссе, 57) нимысьтыз кабинет усьтозы. Со ужан нуналъёсы 8 часысен 11 часозь ужалоз. Александр Бречалов пусйиз, 25-тӥ инвожоысен, Россиысь тазалыкез утёнъя министерство лэзем бере, Удмуртиын 304 пинал ваёно нылкышноос коронавируслэсь прививка пуктӥзы ни. Ваньзы вакцинациез умой потӥзы.  Тодэ вайытом, Ижкарын 60 процентлэсь уноез улӥсьёс коронавируслэсь прививка пуктӥзы ни. Тегъёс: Тазалык Ижкар Удмуртия коронавирус прививка нылкышноос  